पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. राष्ट्रवादी कांग्रेस के वरिष्ठ मंत्री छगन भुजबल ने नाशिक से लोकसभा चुनाव में उतरने की तैयारी कर ली है। मंत्रालय में मंगलवार को पत्रकारों से बातचीत के दौरान भुजबल ने नाशिक लोकसभा सीट से चुनाव लडऩे की बात कही।
बेटे पंकज और भतीजे समीर के राजनीतिक भविष्य पर उन्होंने कहा कि यह पार्टी तय करेगी कि दोनों का क्या किया जाए।
वे पार्टी के हर आदेश का पालन करेंगे। इस दौरान भुजबल ने स्पष्ट किया कि उनसे नए मंत्रियों की चयन प्रक्रिया में कोई राय नहीं ली गई थी। सोमवार की देर रात जब पार्टी अध्यक्ष शरद पवार मंत्रियों के नाम पर विचार विमर्श कर रहे थे, तब वे अपने आवास पर सोए हुए थे। उपमुख्यमंत्री अजित पवार का फोन आने के बाद उन्हें मंत्रिमंडल में शामिल किए जानेवाले विधायकों की जानकारी मिली।
जाधव नाराज नहीं
भुजबल से पूछा गया कि क्या मंत्रिमंडल से बाहर होने के बाद भास्कर जाधव नाराज हैं और पार्टी छोड़कर कांग्रेस में शामिल होने की तैयारी कर रहे हैं? जवाब में भुजबल ने कहा कि यह महज अफवाह है। जाधव पार्टी में बने रहेंगे और संगठन के लिए काम करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva hin_Deva zho_Hant eng_Latn